PMIndiaData/PMIndiaSum huggingface dataset:
قبائلی بچوں کا موسیقی بینڈ 31 اکتوبر کو، کیوڑیا میں وزیر اعظم کے سامنے اپنے فن کا مظاہرہ کرے گا

بناسکانٹھا ضلع کے امباجی قصبے کے قبائلی بچوں کا ایک موسیقی بینڈ 31 اکتوبر کو کیوڑیا میں وزیر اعظم کے سامنے اپنے فن کا مظاہرہ کرے گا۔ وزیر اعظم راشٹریہ ایکتا دیوس کے موقع پر کیوڑیا جائیں گے۔ یہ پہلی بار نہیں ہے کہ موسیقی بینڈ وزیراعظم کے لیے اپنے فن کا مظاہرہ کرے گا۔ 30 ستمبر، 2022 کو، جب وزیر اعظم نے امباجی، گجرات کا دورہ کیا تھا اور 7200 کروڑ روپے سے زیادہ مالیت کے مختلف ترقیاتی پروجیکٹوں کا سنگ بنیاد رکھا تھااور قوم کے نام تھا، تو بینڈ نے وزیر اعظم کا استقبال کرتے ہوئے ، جب وہ عوامی تقریب کے لیے آرہے تھے، پرفارم کیا تھا۔ وزیر اعظم نے نوجوان بینڈ کی کارکردگی کو نہ صرف سراہا اور ان سے لطف اندوز ہوئے ،بلکہ اس بات کو یقینی بنایا کہ وہ عوامی تقریب شروع ہونے سے پہلے ان سے ذاتی طور پر بات چیت کریں۔ اپنے نوجوان دوستوں کی حوصلہ افزائی کے لیے وزیر اعظم نے ان کے ساتھ ایک گروپ فوٹو بھی لیا۔ ان قبائلی بچوں کی کہانی، جنہوں نے موسیقی کی ایسی غیر معمولی مہارتیں سیکھی ہیں،قابل ذکر ہے۔ بچے کبھی اپنی بنیادی ضروریات اور تعلیم حاصل کرنے کے مواقع کے لیے جدو جہدکرہے تھے۔ وہ اکثر امباجی مندر کے قریب پائے جاتے تھے، جہاں وہ زائرین کے سامنے بھیک مانگا کرتے تھے۔ امباجی میں واقع شری شکتی سیوا کیندر نامی ایک مقامی این جی او نے ایسے بچوں کے ساتھ کام کیا، تاکہ انہیں نہ صرف تعلیم دی جائے بلکہ ان کی مہارتوں کی نشاندہی بھی کی جائے ،جن میں وہ اچھے ہیں۔ غیر سرکاری تنظیم شری شکتی سیوا کیندر نے موسیقی بینڈ کے ساتھ قبائلی بچوں کو بھی ہنر مند بنایا۔ وزیر اعظم نے نوجوان بینڈ کی کارکردگی سے اتنا لطف اٹھایا اور اس کی تعریف کی کہ انہوں نے اس بات کو یقینی بنایا کہ بینڈ کو 31 اکتوبر کو راشٹریہ ایکتا دیوس کے موقع پر کیوڑیا میں مدعو کیا گیا ، تاکہ وہ بھی اس تاریخی دن میں حصہ لے سکیں اور اپنے فن کا مظاہرہ کر سکیں۔ 31 اکتوبر کو وزیر اعظم کیوڑیا جائیں گے اور سردار پٹیل کو ان کی 147 ویں یوم پیدائش پر خراج عقیدت پیش کریں گے۔ وہ ایکتا دیوس پریڈ میں بھی شرکت کریں گے اور لال بہادر شاستری نیشنل اکیڈمی آف ایڈمنسٹریشن میں فاؤنڈیشن کورس سے گزرنے والے مختلف سول سروسز سے تعلق رکھنے والے آفیسر ٹرینیز سے بھی بات چیت کریں گے۔ ۔۔۔۔۔۔۔۔۔۔۔۔۔۔۔۔۔۔۔۔۔۔۔۔ (ش ح- ا ک- ق ر)
وزیراعظم نے قوم کو نئے سال کی مبارکباد دی

نئی دلّی ،یکم جنوری، 2022/ وزیراعظم جناب نریندر مودی نے قوم کو نئے سال کی مبارکباد پیش کی ہے۔ اپنے ایک ٹوئیٹ میں وزیراعظم نے کہا: ’’2022 مبارک دعاگو ہوں کہ یہ سال سبھی کی زندگیوں میں ڈھیروں خوشیاں اور بہتر صحت لے کر آئے۔ ہم ترقی اور خوشحالی کی نئی بلندیوں پر جائیں اور اپنے عظیم مجاہدین آزادی کے خوابوں کوپورا کے لئے مزید محنت کریں۔‘‘
وزیر اعظم کل ورنداون میں بچوں کو 3 ارب ویں  کھانا پیش کریں گے

نئی دہلی،10/ فروری وزیر اعظم جناب نریندرمودی کل 11 فروری 2019 کو اتر پردیش کے ورنداون کا دورہ کریں گے۔ وہ ورنداون چندر اودے مندر میں اکشے پاتر فاؤنڈیشن کے زیر اہتمام 3 ارب ویں کھانا پیش کرنے کے لیے تختی کی نقاب کشائی کریں گے۔ وزیر اعظم اُس کے بعد اسکولوں کے محروم بچوں کو 3ارب ویں کھانا پیش کریں گے۔ بعد ازاں اس موقع پر ایک اجتماع سے خطاب کریں گے۔ جناب مودی ، اسکون کے آچاریہ شریلا پربھوپد کے ویگرہ میں گلہائے عقیدت بھی پیش کریں گے۔ مذکورہ فاؤنڈیشن کے زیر اہتمام 3 ارب ویں کھانا پیش کرنے کے اس پروگرام کو یادگار بنانے کے مقصد سے منعقد کیا جارہا ہے۔ پس منظر اکشے پاترمڈڈے میل اسکیم کے نفاذ کے شراکت دار کی حیثیت سے خدمات انجام دیتا ہے۔ اپنے 19 سالہ سفر میں اکشے پاتر فاؤنڈیشن نے 12 ریاستوں کے 14702 اسکولوں کے 1.76 ارب بچوں کو مڈ ڈے میل کی خدمات فراہم کی ہے۔ اکشے پاتر نے ہندوستان کے سابق صدر جمہوریہ پرنب مکھرجی کی موجودگی میں مجموعی طور پر دو ارب کھانا پیش کرنے کی تکمیل کے لیے پروگرام کا انعقاد کیا تھا۔ یہ فاؤنڈیشن انسانی وسائل کے فروغ کی وزارت اور ریاستی حکومتوں کے اشتراک سے کروڑوں بچوں کو معیاری صحت مند اور غذائیت سے بھرپور کھانا دستیاب کرانے کے لیے کام کرتا ہے۔ مڈڈے میل اسکیم کو دنیا میں اپنی نوعیت کا سب سے بڑا پروگرام مانا جاتا ہے۔ اس پروگرام کا مقصد اسکولوں میں 6 سے 14 سال کی عمر کے بچوں کے داخلہ، حاضری کو فروع دینا اور بچوں کو اسکولوں میں رکھنا ہے۔ ساتھ ہی اِن بچوں کی صحت میں بہتری لانا ہے۔ وزیر اعظم نے اکشے پاتر فاؤنڈیشن کے بارے میں بات چیت کرتے ہوئے کہا کہ 24 اکتوبر 2018 کو نئی دلّی میں سیلف فار سوسائٹی نام کے ایپ کی شروعات کی گئی تھی۔ انھوں نے کہا کہ ‘‘اکشے پاتر ایک سماجی اسٹارٹ اپ ہے جو ایک تحریک میں بدل گیا ہے اور یہ اسکولی بچوں کو کھانا مہیا کراتا ہے۔’’ ۔ ۔ ۔ ۔ ۔ ۔ ۔ ۔ ۔ ۔ ( م ن ۔رض۔ را ۔ 10 – 02 – 2019)
وزیر نریندر مودی نے پروفیسر اسٹیفن ہاکنگ کے انتقال پر تعزیت کا اظہار کیا

نئی دہلی،14 مارچ2018؍وزیر اعظم جناب نریندر مودی نے پروفیسر اسٹیفن ہاکنگ کے انتقال پر تعزیت کا اظہار کیا ہے۔ وزیر اعظم نے کہا کہ پروفیسر اسٹیفن ہاکنگ ایک غیر معمولی سائنسداں اور ماہرتعلیم تھے۔ ان کی قوت ارادی،عزم اور صبر واستقلال نے دنیا بھر کے لوگوں کو ایک تحریک دی۔ ان کے انتقال سے ایک بڑا نقصان ہوا ہے۔ پروفیسر ہاکنگ کی غیر معمولی خدمات اور کام نے ہماری دنیا کو ایک بہتر مقام بنادیا ہے۔ وزیر اعظم نے کہا کہ وہ دعا گو ہیں کہ ان کی روح کو تسکین ملے ۔
قوم کے نام وزیراعظم خطاب

نئی دہلی،27؍ مارچ،وزیراعظم جناب نریندر مودی نے آج قوم سے خطاب کیا۔ کئی ٹوئیٹوں میں وزیراعظم نے کہا ’’ہرقوم کے سفر میں کچھ ایسے لمحات آتے ہیں، جو اس کے لئے انتہائی فخر کا باعث ہوتے ہیں اور ان کا تاریخی اثر آنے والی نسلوں پر مرتب ہوتا ہے۔ آج اسی طرح کا ایک لمحہ ہے۔ ہندوستان نے کامیابی کے ساتھ سٹیلائٹ شکن (اے ایس اے ٹی) میزائل کا تجربہ کیا ہے۔ اس مشن شکتی کی کامیابی کے لئے ہر ایک کو مبارک باد ۔ مشن شکتی انتہائی پیچدہ مشن تھا، جو انتہائی ریز رفتاری اور قابل قدر درستگی کے ساتھ انجام پایا۔ اس سے ہندوستان کے سرکردہ سائنس دانوں کی قابل قدر چابکدستی اور ہمارے خلائی پروگرام کی کامیابی کا اظہار ہوتا ہے۔ مشن شکتی دو وجوہات سے خصوصیت کا حامل ہے۔ 1-ہندوستان وہ چوتھا ملک ہے جس نے اس طرح کی خصوصی اور جدید صلاحیت حاصل کی ہے۔ 2- یہ پوری کوشش ملکی معلومات کے ذریعے انجام دی ہے۔ ہندوستان ایک خلائی طاقت کے طور پر کھڑا ہوا ہے۔ اس سے ہندوستان زیادہ مضبوط ہوگا ، زیادہ محفوظ ہوگا اور اس سے امن اور ہم آہنگی کو فروغ حاصل ہوگا۔ ۔۔۔۔۔۔۔۔۔۔۔۔۔۔۔ ۰۰۰۰۰۰۰۰ (م ن-ج- ق ر) (27-03-2019)
وزیراعظم نے سوچھ بھارت ابھیان کے صلے میں گلوبل گول کیپر ایوارڈ حاصل کیا

نئیدہلی۔25؍ستمبر۔وزیراعظم جناب نریندر مودی نے 24 ستمبر2019 کو، سوچھ بھارت ابھیان کے صلے میں بل اینڈ میلنڈا گیٹس فاؤنڈیشن کی طرف سے گلوبل گول کیپر ایوارڈ حاصل کیا ۔ ایوارڈ کی تقریب نیویارک میں اقوام متحدہ کی جنرل اسمبلی (یو این جی اے) کے اجلاس سے الگ منعقدہ ہوئی۔ وزیراعظم نے اس ایوارڈ کو اُن بھارتیوں کے لئے وقف کیا جنہوں نے سوچھ بھارت ابھیان کو ایک عوامی تحریک کی شکل دی اور اپنے روزمرہ کی زندگی کا حصہ بنایا۔ وزیراعظم نے ایوارڈ حاصل کرنے کے بعد کہا ’’سوچھ بھارت مشن کی کامیابی بھارت کے عوام کی وجہ سے ہوئی ہے۔ انہوں نے اسے اپنی تحریک بنایا اور مقررہ نتائج کےحصول کو یقینی بنایا‘‘۔ مہاتماگاندھی کے 150ویں یوم پیدائش کے موقع پر اسے ذاتی طور پر ایک اہم لمحہ قرار دیتے ہوئے وزیراعظم نے کہا کہ سوچھ بھارت ابھیان ایک ثبوت ہے کہ جب 130 کروڑ بھارتی کوئی عزم کرتے ہیں تو کسی بھی چنوتی پر غلبہ حاصل کیا جاسکتا ہے۔ انہوں نے یہ بھی کہا کہ بھارت سوچھ بھارت کے ، مہاتما گاندھی کے خواب کو پورا کرنے میں قابل تعریف پیش رفت کررہا ہے۔ وزیراعظم نے کہا ’’پچھلے پانچ سال میں گیارہ کروڑ سے زیادہ بیت الخلاء تعمیر کیے گئے ، اس مشن سے ملک کے زیادہ تر غریب عوام اور خواتین کو فائدہ ہوا ہے‘‘۔ صفائی ستھرائی اور صحت میں بہتری لانے کے علاوہ گیارہ کروڑ بیت الخلاء کی تعمیر سے گاؤوں میں اقتصادی سرگرمیوں کو بھی بڑھاوا ملا ہے۔ عالمی صفائی ستھرائی میں شمولیت کو بہتر بنانے کے بارے میں اظہار خیال کرتے ہوئے وزیراعظم نے کہا کہ بھارت دیگر ملکوں کےساتھ بھی اپنی مہارت اور تجربات کے لین دین کے لئے تیار ہے تاکہ صفائی ستھرائی کی وسعت میں اضافے کے تئیں اجتماعی کوشش کی جاسکے۔ وزیراعظم نے فٹ اِنڈیا موومنٹ اور جل جیون مشن جیسی مہم کے طور پر اپنائی جانے والی تحریکوں کے ذریعے روک تھام سے متعلق حفظان صحت کے تئیں بھارت کی کوششوں کا بھی ذکر کیا۔ ۔۔۔۔۔۔۔۔۔۔۔۔۔۔۔۔۔۔۔۔۔۔ م ن۔اس ۔ع ن
وزیراعظم نے  پچھلے مہینے کی  من کی بات کے لئے ’من کی بات میگزین‘ کا لنک شیئر کیا

پچھلے مہینے کی من کی بات پر مبنی ’من کی بات میگزین‘ کا لنک شیئر کرتے ہوئے وزیراعظم کے دفتر نے ٹوئٹ کیا: ’’پچھلے مہینے کے ایپی سوڈ پر مبنی #MannKiBaat میگزین کا مطالعہ ضرور کریں۔ اس میں شامل موضوعات بہت ہی دلچسپ ہیں‘‘۔ http://davp.nic.in/ebook/e_sep/index.html http://davp.nic.in/ebook/h_sep/index.html” ۔۔۔۔۔۔۔۔۔۔۔ ش ح۔ق ت۔ ن ا۔
وزیر اعظم مودی نے پارلیمنٹ میں زرعی بلوں کی منظوری پر کاشتکاروں کو مبارکباد پیش کی

نئی دہلی، 20 ستمبر 2020: وزیر اعظم جناب نریندر مودی نے پارلیمنٹ میں زرعی بلوں کی منظوری پر کاشتکاروں کو مبارکباد پیش کی ہے اور اسے ہندوستانی زراعت کی تاریخ میں ایک اہم لمحہ قرار دیا ہے۔ ٹوئیٹس کے ایک سلسلے کے تحت، وزیر اعظم نے کہا، ’’ہندوستانی زرات کی تاریخ میں ایک اہم لمحہ! پارلیمنٹ میں کلیدی بلوں کی منظوری پر ہمارے کاشتکاروں کو مبارکباد، ان بلوں کی منظوری سے زرعی شعبے کے مکمل تغیر کی یقین دہانی ہوگی اور ساتھ ہی کروڑوں کاشتکار بااختیار بنیں گے۔ دہائیوں تک، بھارتی کاشتکار مختلف بندشیں جھیلتے رہے اور انہیں بچولیوں کے ذریعہ ہراساں کیا جاتا رہا۔ پارلیمنٹ کے ذریعہ منظور کیے گئے بلوں نے کاشتکاروں کو ان مصیبتوں سے آزادی دلائی ہے۔ یہ بل کاشتکاروں کی آمدنی کو دوگنا کرنے کی کوششوں کو تقویت فراہم کریں گے اور ان کی خوشحالی کو یقینی بنائیں گے۔ ہمارے زرعی شعبے میں جدید تکنالوجی کی اشد ضرورت ہے جو ہمارے محنت کش کاشتکاروں کو مدد فراہم کر سکے۔ اب، ان بلوں کی منظوری کے ساتھ، جدید تکنالوجی تک ہمارے کاشتکاروں کی رسائی آسان ہوجائے گی جس سے پیداواریت میں اضافہ ہوگا اور بہتر نتائج سامنے آئیں گے۔ یہ ایک خوش آئند قدم ہے۔ میں نے یہ پہلے بھی کہا ہے اور ایک مرتبہ پھر کہتا ہوں: ’’ایم ایس پی کا نظام باقی رہے گا۔ سرکاری خرید جاری رہے گی۔ ہم یہاں اپنے کاشتکاروں کی خدمت کے لئے ہیں۔ ہم ہر ممکنہ حد تک ان کی مدد کریں گے اور ان کی آنے والی پیڑھیوں کے لئے بہتر زندگی کو یقینی بنائیں گے۔‘‘
کابینہ نےہندوستان اور امریکہ کے مابین میڈیسن کے شعبے میں باہمی اشتراک وتعاون کے لئے بین ادارہ جاتی معاہدے کو  اپنی منظوری دی

نئی دہلی،17جولائی2019؍وزیر جناب نریندر مودی کی صدارت میں مرکزی کابینہ نے ہندوستان اور امریکہ کے مابین افزائشی ادویات، 3 ڈی بایوپرنٹنگ، نئی ٹیکنالوجیوں، سائنسی تصورات ؍اطلاعات اور ٹیکنالوجیوں کی لین دین اور سائنٹفک بنیادی ڈھانچے کے مشترکہ استعمال کے شعبوں میں باہمی اشتراک و تعاون کے لئے بین ادارہ جاتی معاہدے کو سابقہ تاریخ سے اپنی منظوری دی ہے۔ فوائد: اس معاہدے کے تحت مشترکہ تحقیقی پروجیکٹس ، تربیتی پروگرامز، کانفرنس اور سیمینار تمام کوالیفائیڈ سائنس دانوں اور ٹیکنالوجی ماہرین کے لئے دستیاب رہیں گے۔علاوہ ازیں اس معاہدے کے تحت ان سائنسدانوں اور ٹیکنالوجی ماہرین کو سائنٹفک میرٹ اور مہارت کی بنیاد پر تعاون فراہم کیا جائے گا۔افزائشی ادویات اور 3ڈی بایوپرنٹنگ کے شعبے میں سائنسی تحقیق اور ٹیکنالوجی ترقیات سے نئے دانشورانہ املاک ، طریقہ کار یا مصنوعات پیدا کرنے کے لئےوسیع امکانات ہوں گے۔ اس معاہدے کے تحت دونوں ملکوں کے ادارے تکمیل شدہ جنرل تعلیمی لین دین کا تجزیہ کریں گے اورپھر اس سے مخصوص پروجیکٹوں کی ترقی کی راہ ہموار ہوگی۔ہر ایک کے اکیڈمک ، کلینکل اور تجارتی اثرات ہوں گے۔ اہم خصوصیات: اس معاہدے کا مقصدتعلیمی سطح پر باہمی اشتراک و تعاون کے ذریعےدونوں ملکوں کے اداروں کوتعلیم اور تحقیق کے تئیں باہم تعاون فراہم کرنا ہے۔مشترکہ مفادات کے وہ شعبے جہاں باہمی اشتراک و تعاون اور معلومات کی لین دین کی شناخت کی گئی ہے، وہ درج ذیل ہیں: مختلف شعبوں بالخصوص 3ڈی بایو پرنٹنگ کے شعبے میں تربیت، مطالعہ اور تحقیق کے لئے طلبا اور اساتذہ کا باہمی تبادلہ؛ مشترکہ تحقیقی پروجیکٹس پر عمل آوری؛ معلومات اور اکیڈمک اشاعتوں کی لین دین۔ پس منظر: سائنس اور ٹیکنالوجی کے شعبوں میں باہمی فائدے کے لئے ہندوستان اور امریکہ کے حکومت کے درمیان مستحکم اور طویل مدتی اشتراک و تعاون کیلئے حکومت ہند کی خواہش کےعین مطابق سائنس اور ٹیکنالوجی کے محکمے (ڈی ایس ٹی)، حکومت ہند کے تحت قومی اہمیت کا حامل ایک ادارہ سری چترا ٹریونل انسٹی ٹیوٹ فار میڈیکل سائنسز اینڈ ٹیکنالوجی(ایس سی ٹی آئی ایم ایس ٹی)، تری وندرم ، نے انسٹی ٹیوٹ فار ری جینریٹیو میڈیسن (ڈبلیو اایف آئی آر ایم)، شمالی کیرولینا، یو ایس اےکے ایماء پر ویک فارسٹ یونیورسٹی ہیلتھ سائنسزکے ساتھ تعلیمی اشتراک و تعاون سے متعلق ایک معاہدے پر دستخط کئے ہیں۔ اس معاہدے پر سری چترا ٹریونل انسٹی ٹیوٹ اینڈ ٹیکنالوجی، تری وندرم کی جانب سے پروفیسر آشا کشور اور انسٹی ٹیوٹ فار میڈیکل سائنسز اینڈ ٹیکنالوجی(ایس سی ٹی آئی ایم ایس ٹی)، تری وندرم ، نے انسٹی ٹیوٹ فار ری جینریٹیو میڈیسن (ڈبلیو اایف آئی آر ایم)، شمالی کیرولینا، یو ایس اے کے ایماء پر ویک فارسٹ یونیورسٹی ہیلتھ سائنسز کی جانب سے جناب گریگوری برک، چیف سائنس آفیسر اور سینئر ایسوسی ایٹ ڈین فار ریسرچ ایڈمن اور پروفیسر اینتھونی اتالا، ڈائریکٹر نے 13 دسمبر 2018ء کودستخط کئے تھے۔ م ن۔م ع۔ن ع
وارانسی میں زیرتعمیر فلائی اوور کے بیٹھ جانے کے نتیجے میں ہلاک ہونے والوں کے قریبی ورثأ کے لئے وزیراعظم کی جانب سے یکمشت امداد کا اعلان

نئی دہلی ، 17مئی :وزیراعظم ، جناب نریندرمودی نے 15مئی ، 2018کو وارانسی میں زیرتعمیر فلائی اوورکے ڈھ جانے کے نتیجے میں ہلاک ہوئے افراد کے قریبی ورثأ کے لئے وزیراعظم کے قومی راحت فنڈ سے فی کس 2لاکھ روپے کی یکمشت امدادفراہم کرنے کا اعلان کیاہے ۔ وارانسی میں زیرتعمیر فلائی اوور کے ڈھ جانے کے حادثے میں سنگین طورپرمجروح ہوے والوں کے لئے وزیراعظم نے 50ہزار روپے فی کس کی امد اد کا بھی اعلان کیاہے۔
وزیراعظم نے جناب کے کامراج کو ان کی سالگرہ پر یاد کیا

وزیراعظم جناب نریندر مودی نے جناب کے کامراج کو ان کی سالگرہ پر یاد کیا۔جناب مودی نے کہا کہ جناب کامراج نے ہندوستان کی آزادی کی جدوجہدکے لئے ناقابل فراموش تعاون دیاہے اور ایک درد مند منتظم کے طور پر اپنی حیثیت منوائی ہے۔ وزیراعظم نے ٹویئٹ میں کہا۔ ‘‘جناب کامراج کی ان کے یوم پیدائش پر یاد کرتا ہوں۔انہوں نے ہندوستان کی آزادی کی جدوجہدکے لئے ناقابل فراموش تعاون دیاہے اور ایک درد مند منتظم کے طور پر اپنی حیثیت منوائی ہے۔انہوں نے غربت اور انسانی مصائب کو کم کرنےکے لئے سخت محنت کی۔انہوں نے صحت اور تعلیم کو بہتر بنانے پر بھی توجہ مرکوز کی۔’’
سولہویں ہند۔ آسیان سربراہ اجلاس کی افتتاحی تقریب سے وزیراعظم   کا خطاب

نئی دہلی، 3 نومبر 2019، عالیجاب وزیراعظم پریوت چان اوچا ایکسیلینسیز عزت مآب آپ سے ہند۔ آسیان سربراہ اجلاس کے موقع پر ایک بار پھر مل کر خوشی ہورہی ہے۔ میں شاندار التزامات اور اعلی معیار کی ضیافت کے لئے تھائی لینڈ کا شکریہ ادا کرتا ہوں۔ آئندہ سال آسیان اور مشرقی ایشیا سربراہ اجلاس کی صدارت کے لئے ویتنام کو بھی نیک خواہشات پیش کرتا ہوں۔ حضرات، میں ہندوستان اور آسیان کے درمیان انڈو۔ پیسفک آؤٹ لُک کے تعلق سے باہمی تعاون کا خیر مقدم کرتا ہوں۔ ہندوستان کی ایکٹ ایسٹ پالیسی ہمارے ہند ۔ بحرالکاہل تصور کا ایک اہم جزو ہے۔ آسیان ہماری ایکٹ ایسٹ پالیسی کا دل ہے اور ہمیشہ رہے گا۔مربوط، منظم اور اقتصادی نقطہ نظر سے ترقی پذیر آسیان ، ہندوستان کے بنیادی مفاد میں ہے۔ ہم مضبوط تر سطحی، سمندری ، ایئر کنکٹی وٹی و ڈیجیٹل لنک کے توسط سے اپنی شراکت داری کو مزید مضبوط کرنے کے تئیں پابند عہد ہیں۔ایک بلین ڈالر کی لائن آف کریڈٹ ، فزیکل اور ڈیجیٹل کنکٹی وٹی کے لئے مفید ثابت ہوگا۔ہماری منشا مطالعات، تحقیق، تجارت اور سیاحت کے لئے لوگوں کی آمد و رفت میں زبردست اضافے کی ہے۔ اس مقصد کے حصول کے لئے ہندوستان باہمی مفادات کے شعبوں میں آسیان کے ساتھ شراکت داری میں اضافہ کرنے کے لئے تیار ہے۔گزشتہ برس سنگا پور میں کم میموریٹیو سمٹ اور انفارمل سمٹ میں لئے گئے فیصلوں کا نفاذ ہمیں اور قریب لایا ہے۔ ہم زراعت، سائنس، ریسرچ، آئی سی ٹی اور انجینئرنگ جیسے شعبوں میں صلاحیت سازی اور شراکت داری میں مزید اضافہ کرنے کے لئے تیار ہیں۔ میں حال ہی میں آسیان۔ انڈیا ایف ٹی اے کے جائزے کے تعلق سے لئے گئے فیصلے کا خیرمقدم کرتا ہوں۔ اس سے نہ صرف ہمارے اقتصادی تعلقات مزید مضبوط ہوں گے بلکہ اس سے ہماری تجارت میں بھی توازن آئے گا۔ ہم سمندری سلامتی، نیلی معیشت اور انسانی امداد جیسے شعبوں میں اپنی شراکت داری کو بھی مضبوط کرنا چاہتےہیں۔ آپ حضرات کے خیالات سننے کے بعد میں کچھ پہلوؤں پر تفصیل سے گفتگو کرنا چاہوں گا۔ میں ایک بار پھر تہہ دل سے تھائی لینڈ اور آپ سب کا شکریہ ادا کرتا ہوں۔ اظہار لاتعلقی : وزیراعظم کی یہ تقریر ہندی میں کی گئی تھی۔ یہ اس تقریر کا قریب تک ترجمہ ہے۔
ہندوستان اور کناڈا کے درمیان مشترکہ ڈاک ٹکٹ کے اجراکی کابینہ کی منظوری

نئی دہلی۔30؍اگست۔ مرکزی کابینہ کو جس کی صدارت وزیراعظم نریندر مودی نے کی۔ آج بتایا گیا کہ ہندوستان اور کناڈا نے مشترکہ طور پر دیوالی کے موضوع پر دو یادگاری ڈاک ٹکٹوں کا ایک سیٹ جاری کرنے سے اتفاق کیا ہے۔یہ مشترکہ ڈاک ٹکٹ 21ستمبر2017 کو جاری کیا جائے گا۔اس سلسلے میں ہندوستان کے ڈاک کے محکمہ اور کناڈا کے محکمہ ڈاک کے درمیان ایک مفاہمت نامہ پر پہلے ہی دستخط کئے جاچکے ہیں۔ ہندوستان اور کناڈا کے درمیان طویل مدتی قریبی تعلقات ہیں جو جمہوریت، تکثریت، سب کے لئے یکسانیت اور قانون کی حکمرانی کے جذبہ پر مبنی ہیں۔ عوام سے عوام کے درمیان مضبوط رابطہ اور کناڈا میں بڑی تعداد میں ہندوستانیوں کی سکونت کی وجہ سے ان تعلقات کی بنیاد مزید مضبوط ہوئی ہے۔ دیوالی کا موضوع دونوں ملکوں کے لئےتقافتی موضوع کی حیثیت رکھتا ہے اور اسے کناڈا میں موجود بڑی تعداد میں ہندوستانیوں کی وجہ سے منتخب کیا گیا ہے۔ م ن۔ ج۔ رض
یوم بحریہ کے موقع پروزیراعظم کی مبارکباد

نئی دہلی ،04دسمبر : وزیراعظم جناب نریندرمودی ے یوم بحریہ کے موقع پرہندوستانی بحریہ کے اوران کے کنبے کے افراد کواپنی جانب سے مبارکباد پیش کی ہے ۔ وزیراعظم نے اپنے پیغام میں کہاہے کہ ‘‘یوم بحریہ کے موقع پرمیں بحریہ کے تمام بہادرافراد اور ان کے کنبوں کو مبارکباد پیش کرتاہوں ۔بھارت ، ملک کے تحفظ اورسلامتی نیز قدرتی آفات کے دوران اس کی جانب سے فراہم کی جانے والی راحت کاری میں اس کے ذریعہ اہم کرداراداکرنے کے لئے بحریہ کا مشکوروممنون ہے ۔’’
پی ایم نے بنگلہ دیش کی وزیراعظم کا شکریہ ادا کیا

نئی دہلی،23؍مارچ،وزیراعظم جناب نریندر مودی نے کووڈ- 19 ایمرجنسی فنڈ میں تعاون کے لئے بنگلہ دیش کی وزیراعظم محترمہ شیخ حسینہ کا شکریہ ادا کیا ہے۔ وزیراعظم نے کہا کہ ’’بنگلہ دیش کی وزیراعظم شیخ حسینہ کا شکر گزار ہوں کہ انہوں نے کووڈ -19 ایمرجنسی فنڈ میں 1.5 ملین ڈالر کا تعاون کرنے کا اعلان کیا ہے۔ وزیراعظم نے کہا کہ اپنی یکجہتی اور مل کر کام کے زریعے ہم کووڈ – 19 سے پیدا شدہ چیلنجوں پر قابو پالیں گے‘‘۔ ۰۰۰۰۰۰۰۰ (م ن-وا- ق ر) (23-03-2020)
گورنروں کی کانفرنس کے اختتامی اجلاس سے وزیراعظم کا خطاب

نئی دہلی، 5 جون 2018، وزیراعظم جناب نریندر مودی نے آج راشٹرپتی بھون میں گورنروں کی کانفرنس کے اختتامی اجلاس سے خطاب کیا۔ وزیراعظم نے کانفرنس کے دوران ہوئے تبادلہ خیال اور اس دوران مشترک کئے گئے اِن پُٹس کی ستائش کی۔ وزیراعظم نے گورنروں سے ’’ایک بھارت، سریشٹھ بھارت‘‘ مہم کو مضبوط بنانے اپیل کی۔ یہ مہم شراکت داری، ثقافتی لین دین اور ریاستوں کے درمیان عوام سے عوام کے رابطوں کو فروغ دینے کا کام کرتی ہے۔ وزیراعظم نے گورنروں سے اپیل کی کہ وہ چانسلر کی حیثیت سے یونیورسٹیوں سے اپیل کریں کہ وہ اکیڈمکس کے مختلف شعبوں میں امتیازی معیار کو فروغ دیں۔ انہوں نے کہا کہ ہندوستان کی یونیورسٹیوں کو یہ کوشش کرنی چاہیے کہ وہ دنیا کی بہترین یونیورسٹیوں کی صف میں شامل ہوسکیں اور گورنر یونیورسٹیوں میں یکسر تبدیلی کے عمل کو تیز کرنے کے کام میں اہم کردار ادا کرسکیں۔ اس تناظر میں انہوں نے انڈین انسٹی ٹیوٹ آف مینجمنٹ اور 10 چوٹی کے سرکاری اور 10 چوٹی کی نجی یونیورسٹیوں میں خودمختاری کے فروغ کے لئے مرکزی حکومت کے اقدامات کا ذکر کیا۔ وزیراعظم نے کہا کہ مرکزی حکومت عام لوگوں کی زندگی کو آسان بنانے کی سمت میں کام کررہی ہے۔ انہوں نے کہا کہ گورنر حضرات، عوامی زندگی میں اپنے وسیع تجربے کی بدولت سول ایجنسیوں اور سرکاری محکموں کو اس کاز کے لئے عہد بستگی کے ساتھ کام کرنے کی رغبت دلاسکتے ہیں۔ وزیراعظم نے حکومت کے بڑے اور اہم صحت انشورنس منصوبے آیوش مان بھارت کا بھی ذکر کیا۔ جناب نریندر مودی نے کہا کہ 2022 میں آزادی کی 75 ویں سالگرہ اور 2019 میں مہاتما گاندھی کی 150 ویں جینتی جیسے مواقع کے بارے میں کہا کہ ایسے مواقع ترقیاتی اہداف کے حصول کے لئے باعث ترغیب سنگ میل کا کام کرسکتے ہیں۔ انہوں نے کہا کہ آنے والا کنبھ میلہ بھی قومی سطح پر اہمیت کے حامل کاز کے فروغ کے لئے ایک اہم موقع ثابت ہوسکتا ہے۔ ۔۔۔۔۔۔۔۔۔۔۔
وزیر اعظم نے یوپی کے ہاپوڑ میں کیمیکل فیکٹری میں ہونے والے حادثے کی وجہ سے جانی نقصان پر تعزیت کا اظہار کیا

نئی دہلی،4 جون 2022/ وزیر اعظم جناب نریندر مودی نے اتر پردیش کے ہاپوڑ میں ایک کیمیکل فیکٹری میں ہونے والے حادثے کی وجہ سے ہونے والے جانی نقصان پر گہرے دکھ کا اظہار کیا ہے۔ ایک ٹویٹ میں، وزیر اعظم نے کہا; اتر پردیش کے ہاپوڑ میں ایک کیمیکل فیکٹری میں ہونے والا حادثہ بے حد المناک ہے۔ وہ جن لوگوں کو جان گنوانی پڑتی ہے، ان کے رشتے داروں کے تئیں میں اپنے جذبات کا اظہار کرتا ہوں۔ زخمیوں کے علاج اور دوسری ہرمدد کے لئے ریاستی حکومت پوری تندہی سےلگی ہوئی ہے۔
وزیر اعظم نے سری لنکا میں خوفناک دھماکےکی مذمت کی

نئی دہلی،21 اپریل وزیر اعظم جناب نریندر مودی نے سری لنکا میں خوفناک دھماکے کی سخت مذمت کی۔ وزیر اعظم نے کہا کہ ‘‘سری لنکا میں خوفناک دھماکے کی سخت مذمت کرتا ہوں ۔ اس قسم کی بربریت کی ہمارے خطے میں کوئی جگہ نہیں ہے۔ ہندوستان، سری لنکا کے لوگوں کے ساتھ شانہ بشانہ کھڑا ہے۔ میں سوگوار خاندانوں کےساتھ ہمدردی کا اظہار کرتا ہوں اور زخمیوں کی صحتیابی کے لیے دعاگو ہوں۔ ’’ ۔ ۔ ۔ ۔ ۔ ۔ ۔ ۔ ۔ (م ن ۔ رض۔ را( ,
کابینہ نے صنعتوں اور جدید ٹیکنالوجی کے میدان میں تعاون پر ہندوستان اور متحدہ عرب امارات (یو اے ای) کے درمیان مفاہمت نامہ کو منظوری دی

وزیر اعظم جناب نریندر مودی کی صدارت میں مرکزی کابینہ نے آج ہندوستان اور متحدہ عرب امارات (یو اے ای) کے درمیان صنعتوں اور جدید ٹیکنالوجیوں کے شعبے میں تعاون پر دو طرفہ مفاہمت نامہ (ایم او یو) پر دستخط کرنے کی تجویز کو منظوری دے دی ہے۔ ہندوستان-یو اے ای کے بڑھتے ہوئے اقتصادی اور تجارتی تعلقات، دونوں ممالک کے درمیان تیزی سے متنوع اور گہرے ہوتے ہوئے باہمی تعلقات کے استحکام اور مضبوطی میں معاون ہیں۔ ہندوستان اور متحدہ عرب امارات کی باہمی تجارت، جس کی مالیت 180 ملین امریکی ڈالر (1373 کروڑ روپے) سالانہ ہے، 1970 کی دہائی میں بڑھ کر 60 بلین امریکی ڈالر(4.57 لاکھ کروڑ) ہوگئی ہے، جو یو اے ای کو سال 20-2019 کے لیے، چین اور امریکہ کے بعد، ہندوستان کا تیسرا سب سے بڑا تجارتی شراکت دار بناتا ہے۔ ۔ مزید برآں، یو اے ای، سال 20-2019 کے لیے 29 بلین امریکی ڈالر (2.21 لاکھ کروڑ روپے) کی برآمدی قیمت کے ساتھ (امریکہ کے بعد) ہندوستان کا دوسرا سب سے بڑا برآمدی مقام ہے۔ یو اے ای، ہندوستان میں 18 بلین امریکی ڈالر (1.37 لاکھ کروڑ روپے) کی تخمینی سرمایہ کاری کے ساتھ آٹھواں بڑا سرمایہ کار ہے۔ متحدہ عرب امارات میں ہندوستانی سرمایہ کاری کا تخمینہ تقریباً 85 بلین امریکی ڈالر (6.48 لاکھ کروڑ روپے) کاہے۔ ہندوستان اور متحدہ عرب امارات نے 18فروری2022 کو دو طرفہ "جامع اقتصادی شراکت داری کے معاہدے’’ (سی ای پی اے) پر دستخط کیے ہیں۔ یہ معاہدہ ہندوستان اور متحدہ عرب امارات کے درمیان تجارت کو اگلے پانچ سالوں میں 60 بلین امریکی ڈالر (4.57 لاکھ کروڑ روپے) سے بڑھا کر 100 بلین امریکی ڈالر (7.63 لاکھ کروڑ روپے) تک لے جانے کی صلاحیت رکھتا ہے‘‘۔ مفاہمت نامے میں درج ذیل شعبوں میں باہمی فائدہ مند بنیادوں پر تعاون کا تصور کیا گیا ہے: اے۔ صنعتوں کی سپلائی چین لچک کو مضبوط بنانا بی۔ قابل تجدید اور توانائی کی کارکردگی سی۔ صحت اور زندگی کے علوم ڈی۔خلائی نظام ای۔ مصنوعی ذہانت ایف۔ صنعت 4.0 ٹیکنالوجیوں کو فعال کرنا جی۔ معیاری کاری، میٹرولوجی، مطابقت کی تشخیص، ایکریڈیٹیشن، اور حلال سرٹیفیکیشن۔ ایم او یو کا مقصد، دونوں ممالک میں سرمایہ کاری، ٹیکنالوجی کی منتقلی اور صنعتوں میں کلیدی ٹیکنالوجیوں کی تعیناتی کے ذریعے، صنعتوں کو مضبوط کرنااور ترقی دینا ہے۔ اس سے پوری معیشت میں روزگار پیدا ہونے کا امکان ہے۔ مفاہمت نامے کے نفاذ سے باہمی تعاون کے تمام شعبوں، خاص طور پر قابل تجدید توانائی، مصنوعی ذہانت، صنعت کو فعال کرنے والی ٹیکنالوجیوں اور صحت اور زندگی، سائنس کے شعبوں میں تحقیق اور اختراع میں اضافہ ہو سکتا ہے۔ اس سے ان شعبوں کی ترقی، ملکی پیداوار میں اضافہ، برآمدات میں اضافہ اور درآمدات میں کمی ہو سکتی ہے۔ مفاہمت نامے پر دستخط کرنے کے نتیجے میں آتم نر بھر بھارت کے مقصد کو پورا کیا جائے گا، جو کہ ہندوستان کے وزیر اعظم کی طرف سے ہندوستان کو ایک خود کفیل ملک بنانے کے لیے مقررکیا گیا ہے۔
کابینہ نے صحت اور دوا کے شعبے میں  بھارت اور سوازی لینڈ کے درمیان امداد باہمی سے متعلق ایک مفاہمت نامے کو منظوری دی

نئی دہلی،16 مئی/ وزیراعظم جناب نریندر مودی کی زیر صدارت مرکزی کابینہ نے صحت اور دوا کے شعبے میں بھارت اور سوازی لینڈ کے دریان امداد باہمی سے متعلق ایک مفاہمت نامے کو منظوری دی ہے۔ اس مفاہمت نامے پر 9 اپریل 2018 کو دستخط کئے گئے ۔ مفاہمت نامے میں امداد باہمی کے درج ذیل شعبوں کا احاطہ کیا گیا ہے۔ ادویہ اور ادویہ سازی سے متعلق اشیا ء قابل کھپت طبی اشیاء طبی تحقیق طبی آلات صحت عامہ متعدی بیماری پر قابو پانا اوراس پر نظر رکھنا ہیلتھ ٹورزم اور باہمی مفاد کا دیگر شعبہ امداد باہمی کی تفصیلات پر مزید تبادلہ خیال کرنے اور اس مفاہمت نامے کے نفاذ کا جائزہ لینے کے لئے ایک ورکنگ گروپ کی تشکیل کی جائے گی۔
وزیراعظم چھتیس گڑھ میں  : جنجگیر – چمپا میں کسانوں کی ریلی سے کیا خطاب؛ بنیادی   ڈھانچے کے اہم ترین منصوبوں کا رکھا   سنگ بنیاد

نئیدہلی۔22ستمبر 2018 ؛ وزیراعظم نریندر مودی نے آج چھتیس گڑھ کا دورہ کیا۔ جنجگیر – چمپا میں انہوں نے زراعت اور روایتی ہینڈلوم سے متعلق ایک نمائش کا معائنہ کیا۔ انہوں نے قومی شاہراہوں اور پینڈرا – انوپ پور تیسری ریلوے لائن کے پروجیکٹوں کا سنگ بنیاد رکھا۔ وزیراعظم نے مرکزی اور ریاستی حکومت کی مختلف فلاحی اسکیموں کی منتخبہ مستفیدین کو سرٹیفکیٹ وغیرہ سونپا۔ ایک بڑی کسان ریلی سے خطاب کرتے ہوئے وزیراعظم نے سابق وزیراعظم اٹل بہاری واجپئی کا ذکر کیا جن کا حال ہی میں انتقال ہو گیا ہے۔ انہوں نے کہا کہ سابق وزیراعظم نے تین ریاست اتراکھنڈ، جھارکھنڈ اور چھتیس گڑھ بنائے تھے ۔ ترقی سے متعلق ان کے ویژن کے پیش نظر آج یہ سبھی ریاستیں تیز رفتار ترقی کر رہی ہیں۔ وزیراعظم نے کہا کہ مرکزی حکومت ترقی کے تئیں عہد بستہ ہے اور لوگوں کی خواہشات پورا کرنے کی خواہاں ہے۔ انہوں نے کہا کہوہ لوگوں کی زندگی میں آسانیاں فراہم کرنے کے خواہش مند ہیں۔ جناب نریندر مودی نے کہا کہ حکومت ووٹ بینک بنانے اور انتخاب جیتنے کے لیے اسکیم چلانے میں یقین نہیں رکھتی۔ انہوں نے کہا کہ ان کا مقصد ایک نیا اور جدید چھتیس گڑھ بنانا ہے۔ وزیراعظم نے کہا کہ سب کا ساتھ سب کی ترقی کے ساتھ ہمارا مشن جاری ہے۔ انہوں نے مزید کہا کہ ویلیو ایڈیشن کے ذریعے وہ کسانوں کے فائدے کو یقینی بنانے کی غرض سے کڑی مشقت کر رہے ہیں۔ پردھان منتری کسان سمپدا یوجنا اس مشن میں کسانوں کے لیے مدد گار ہے۔ وزیراعظم نے کہا کہ مشن کے طور پر بیت الخلاء کی تعمیر کا کام کیا گیا ہے۔ انہوں نے کہا کہ اجولا یوجنا کے تحت غریبوں کو گیس کنکشن دیئے گئے ہیں اور اب سوبھاگیہ یوجنا کے تحت ہر ایک گھر میں بجلی کا کنکشن یقینی بنایا جا رہا ہے۔ ۔۔۔۔۔۔۔۔۔۔۔۔۔۔۔۔۔۔۔۔۔ (م ن ۔ رض۔ م ج۔ ت ح(